Sodba Splošnega sodišča (prvi senat) z dne 6. oktobra 2015 –
Čiž in drugi/Svet
(Zadeva T‑276/12)
„Skupna zunanja in varnostna politika – Omejevalni ukrepi proti Belorusiji – Zamrznitev sredstev – Ničnostna tožba – Rok za prilagoditev predlogov – Delna nedopustnost – Subjekt, ki ga ima v lasti ali ga obvladuje oseba ali subjekt na katerega se nanašajo omejevalni ukrepi – Obveznost obrazložitve – Napaka pri presoji“
1.                     Ničnostna tožba – Izpodbojni akti – Pojem – Še ne sprejeti hipotetični akti – Izključitev (člen 263 PDEU; Poslovnik Splošnega sodišča (1991), člen 44(1)(c)) (Glej točke od 60 do 63.)
2.                     Sodni postopek – Sklep ali uredba, s katero je med postopkom nadomeščen izpodbijani akt – Nov element – Razširitev prvotnih tožbenih predlogov in razlogov – Predlog za prilagoditev predlogov za razglasitev ničnosti – Rok za vložitev takega predloga – Izhodišče – Datum obvestitve tožeče stranke o novem aktu (člen 263, šesti odstavek, PDEU; Poslovnik Splošnega sodišča (1991), člena 101 in 102(2); sklepi Sveta 2010/639/SZVP, 2012/642/SZVP, člen 6(2), in 2013/534/SZVP; uredbe Sveta št. 765/2006, člen 8a(2), št. 1017/2012 in št. 1054/2013) (Glej točke 65, 68 in od 71 do 78.)
3.                     Sodni postopek – Sklep ali uredba, s katero je med postopkom nadomeščen izpodbijani akt – Nov element – Razširitev prvotnih tožbenih predlogov in razlogov – Predlog za prilagoditev predlogov za razglasitev ničnosti – Rok za vložitev takega predloga – Izhodišče – Datum obvestitve tožeče stranke o novem aktu – Pogoj – Uradno obvestilo zastopniku, ki je izrecno določeno s predpisi ali sporazumom med strankami (člen 263, šesti odstavek, PDEU; sklepa Sveta 2012/642/SZVP, člen 6(2), in 2013/534/SZVP; uredbi Sveta št. 765/2006, člen 8a(2) in št. 1054/2013) (Glej točke od 80 do 83.)
4.                     Ničnostna tožba – Fizične ali pravne osebe – Akti, ki jih neposredno in posamično zadevajo – Omejevalni ukrepi proti Belorusiji – Uredba o ponovni preučitvi seznama zadevnih oseb, skupin ali subjektov in o dopolnitvi tega seznama, ne da bi ga odpravila – Tožba, ki jo vloži oseba s seznama, ki pa ni omenjena v navedeni uredbi – Dopustnost (člen 263, četrti odstavek, PDEU; uredbi Sveta št. 765/2006 in št. 1159/2014) (Glej točke od 92 do 98.)
5.                     Ničnostna tožba – Razlogi – Neobstoj ali nezadostnost obrazložitve – Tožbeni razlog, ki se razlikuje od tistega, ki se nanaša na materialno zakonitost (člena 263 PDEU in 296 PDEU) (Glej točki 111 in 112.)
6.                     Akti institucij – Obrazložitev – Obveznost – Obseg – Omejevalni ukrepi proti Belorusiji – Zamrznitev sredstev nekaterih oseb in subjektov glede na razmere v Belorusiji – Minimalne zahteve (člen 296 PDEU) (Glej točke od 113 do 119.)
7.                     Skupna zunanja in varnostna politika – Omejevalni ukrepi proti Belorusiji – Zamrznitev sredstev nekaterih oseb in subjektov glede na razmere v Belorusiji – Obveznost razširitve tega ukrepa na subjekte v lasti ali pod nadzorom takega subjekta – Pogoji – Akti o uvedbi omejevalnih ukrepov, ki določajo uporabo teh ukrepov za navedene subjekte, ki so v lasti ali pod nadzorom – Imena oseb in subjektov, ki imajo v lasti ali nadzorujejo zadevne subjekte, ki morajo biti veljavno vpisani na seznam oseb, na katere se nanašajo omejevalni ukrepi (sklepi Sveta 2010/639/SZVP, 2012/642/SZVP, 2012/171/SZVP in 2014/750/SZVP; uredbe Sveta št. 765/2006, št. 265/2012, št. 1017/2012 in št. 1159/2014) (Glej točke od 133 do 137, 147, 148, 184, 185 in 188.)
8.                     Evropska unija – Sodni nadzor nad zakonitostjo aktov institucij – Omejevalni ukrepi proti Belorusiji – Zamrznitev sredstev nekaterih oseb in subjektov glede na razmere v Belorusiji – Obseg nadzora – Obveznost pristojnega organa Unije, da v primeru izpodbijanja dokaže utemeljenost razlogov, sprejetih v zvezi z zadevnimi osebami ali subjekti (Listina Evropske unije o temeljnih pravicah, člen 47; sklepi Sveta 2010/639/SZVP, 2012/171/SZVP, 2012/642/SZVP, 2013/534/SZVP in 2014/750/SZVP; uredbe Sveta št. 765/2006, št. 265/2012, št. 1017/2012, št. 1054/2013 in št. 1159/2014) (Glej točki 164 in 165.)
Predmet
Predlog za razglasitev ničnosti Izvedbenega sklepa Sveta 2012/171/SZVP z dne 23. marca 2012 o izvajanju Sklepa 2010/639/SZVP o omejevalnih ukrepih proti Belorusiji (UL L 87, str. 95), Izvedbene uredbe Sveta (EU) št. 265/2012 z dne 23. marca 2012 o izvajanju člena 8a(1) Uredbe (ES) št. 765/2006 o omejevalnih ukrepih v zvezi z Belorusijo (UL L 87, str. 37), Sklepa Sveta 2012/642/SZVP z dne 15. oktobra 2012 o omejevalnih ukrepih proti Belorusiji (UL L 285, str. 1), Izvedbene uredbe Sveta (EU) št. 1017/2012 z dne 6. novembra 2012 o izvajanju člena 8a(1) Uredbe (ES) št. 765/2006 o omejevalnih ukrepih v zvezi z Belorusijo (UL L 307, str. 7), Sklepa Sveta 2013/534/SZVP z dne 29. oktobra 2013 o spremembi Sklepa 2012/642/SZVP o omejevalnih ukrepih proti Belorusiji (UL L 288, str. 69), Izvedbene uredbe Sveta (EU) št. 1054/2013 z dne 29. oktobra 2013 o izvajanju člena 8a(1) Uredbe (ES) št. 765/2006 o omejevalnih ukrepih v zvezi z Belorusijo (UL L 288, str. 1), Sklepa Sveta 2014/750/SZVP z dne 30. oktobra 2014 o spremembi Sklepa 2012/642 (UL 311, str. 39) in Izvedbene uredbe Sveta (EU) št. 1159/2014 z dne 30. oktobra 2014 o izvajanju člena 8a(1) Uredbe (ES) št. 765/2006 o omejevalnih ukrepih v zvezi z Belorusijo (UL L 311, str. 2) v delu, v katerem se ti akti nanašajo na tožeče stranke.
Izrek
1.
Izvedbeni sklep Sveta 2012/171/SZVP z dne 23. marca 2012 o izvajanju Sklepa 2010/639/SZVP o omejevalnih ukrepih proti Belorusiji, Izvedbena uredba Sveta (EU) št. 265/2012 z dne 23. marca 2012 o izvajanju člena 8a(1) Uredbe (ES) št. 765/2006 o omejevalnih ukrepih v zvezi z Belorusijo, Sklep Sveta 2012/642/SZVP z dne 15. oktobra 2012 o omejevalnih ukrepih proti Belorusiji in Izvedbena uredba Sveta (EU) št. 1017/2012 z dne 6. novembra 2012 o izvajanju člena 8a(1) Uredbe (ES) št. 765/2006 o omejevalnih ukrepih v zvezi z Belorusijo se razglasijo za nične v delu, v katerem se nanašajo na Jurija Aleksandroviča Čiža, Triple TAA, NefteKhimTrading STAA, Askargoterminal ZAT, Bereza Silicate Products Plant AAT, Variant TAA, Triple-Dekor STAA, KvartsMelProm SZAT, Altersolutions SZAT, Prostoremarket SZAT, AquaTriple STAA, Rakovsky brovar TAA, TriplePharm STAA in Triple-Veles TAA.
2.
Sklep Sveta 2013/534/SZVP z dne 29. oktobra 2013 o spremembi Sklepa 2012/642 in Izvedbena uredba Sveta (EU) št. 1054/2013 z dne 29. oktobra 2013 o izvajanju člena 8a(1) Uredbe (ES) št. 765/2006 o omejevalnih ukrepih v zvezi z Belorusijo se razglasita za nična v delu, v katerem se nanašata na NefteKhimTrading, Askargoterminal, Bereza Silicate Products Plant, Triple-Dekor, KvartsMelProm, Altersolutions, Prostoremarket, AquaTriple, Rakovsky brovar in Triple-Veles.
3.
Sklep Sveta 2014/750/SZVP z dne 30. oktobra 2014 o spremembi Sklepa 2012/642 in Izvedbena uredba Sveta (EU) št. 1159/2014 z dne 30. oktobra 2014 o izvajanju člena 8a(1) Uredbe (ES) št. 765/2006 o omejevalnih ukrepih v zvezi z Belorusijo se razglasita za nična v delu, v katerem se nanašata na J. A. Čiža, Triple, Askargoterminal, Bereza Silicate Products Plant, Triple-Dekor, KvartsMelProm, Altersolutions, Prostoremarket, AquaTriple, Variant in Rakovsky brovar.
4.
Tožba se kot nedopustna zavrže v delu, v katerem se z njo predlaga razglasitev ničnosti Sklepa 2013/534 in Izvedbene uredbe št. 1054/2013 v delu, v katerem se nanašata na J. A. Čiža, Triple, Variant in TriplePharm.
5.
V preostalem se tožba zavrne.
6.
Svet Evropske unije poleg svojih stroškov nosi stroške, ki so jih priglasili J. A. Čiž, Triple, NefteKhimTrading, Askargoterminal, Bereza Silicate Products Plant, Triple-Dekor, KvartsMelProm, Altersolutions, Prostoremarket, AquaTriple, Variant, Rakovsky brovar, TriplePharm in Triple-Veles.